***ОТЧЕТЕН ДОКЛАД
 за дейността на НЧ”Климент Охридски-1920” за 2021г.***

 Народните Читалища са самородни,възрожденски творения.Те продължават своята мисия на обединители,защото принадлежат на всеки български гражданин решил чрез изкуството и книгата да постигне емоционално удовлетворение и да намери дом за своите мечти.
 Читалищата и библиотеките в малките населени места,каквото е и нашето село,останаха единствени огнища на действителна култура.
 Екипът на читалището,както и самодейните състави се включиха активно в културния живот на общината,благодарение доброто сътрудничество с месната и общинска власт, детската градина и пенсионерски клуб „Белица”.
 **1.Дейност на библиотеката**
 Писмеността е една от най- значимите прояви на общочовешката култура, и никое друго събитие не може да се мери с книгата.Четенето е кауза,библиотеката насърчава четенето и ученето през целия живот. Към читалището функционира общодостъпна библиотека със съвременна информационна техника.Чрез програмата”Глобални библиотеки” на хората се предоставя свободен достъп до информация,знание и обмен на идеи.
 Библиотеката разполага с фонд – 6112 библиотечни единици
 За съжаление нямаме закупени книги за 2021г.
 Читатели – за 2021г. – 105бр.

 **2.Художествено – творческа дейност**
 В читалището се пресъздават красотата и традициите на местния фолклор.
Отеква звучността на българската народна песен,красивите мелодии на кръшните български хора.През изминалите години самодейния състав АНП”Мрамор”наброяваше 20 души,но за съжаление сега сме 7 певци и 3- ма музиканти.
Ръководител:
Кирил Гегов – музикален ръководител
 Самодейците от певческия състав, са активни участници във всички мероприятия.

 О Т Ч Е Т
 **НА
 ПРОВЕДЕНИТЕ КУЛТУРНИ МЕРОПРИЯТИЯ
 ПРЕЗ 2021г.г.**

 **месец февруари**

 18.02.2021г. – В седмицата посветена на Васил Левски,НЧ”Климент Охридски-1920”, изнесе кратка презентация и снимков материал.Целта беше да запознаем най – малките деца от група „Том и Джери” с.Илинденци с живота и делата на Апостола.

 **месец март**
 01.03.2021г. Изработване на мартеници от Читалището за самодейците и децата от детската градина.
 01.03.2021г. „Ден на самодееца” – поздравителна картичка към самодейците на НЧ”Климент Охридски”.
 03.03.2021г. – Изработване на венци,и полагане в чест на загиналите за освобождението на България от турско робство.

 **месец април**

 02.04.2021г. Дарение на детски книги, по случай „ Международен ден на детската книга”
 - По случай седмицата на гората „Посади дръвче – пусни корени в селото”, участие в инициативата взеха участие служители на ТП ДГС – Струмяни, децата от група „Том и Джери „с.Илинденци и читалище „Климент Охридски – 1920”

 **месец май** Детско утро”Аз съм вече читател” – приемане на първокласници за читатели на библиотеката
 24.05.2021г. „Ден на славянската писменост и култура” – виртуално отбелязване със стихове от децата на ДГ”Патиланци”.

 **месец юни**.
 02.06.2021г. – Ден на Ботев и на загиналите за свобода,изготвяне на табло.
 24.06.2021г.”Заедно да опознаем билките” – съвместна инициатива на МКБППМН и НЧ”Климент Охридски – 1920”, заедно с децата от Илинденци.
 **месец юли** 03.07.2021г**. –** Участие на самодейния състав към читалището в петнадесетия международен фолклорен фестивал”Пауталия”.

 **месец юли – август** 01.07.2021г.„Здравей ваканция” – откриване на лятната работилничка за децата от с.Илинденци.
 06.07.2021г. – Игра”Ривърленд”/тип монополи/,съвместната инициатива с МКБППМН, с участие на възрастни и деца.
 23.07.2021г. Спортен турнир „Тенис на маса „ за децата от община Струмяни/ във връзка с инициативите, заложени в лятната програма/
 **месец октомври**
 01.10.2021г. – Международен ден на възрастните хора.На този ден всички ние отдаваме почитта си към хората от третата възраст и техния принос към обществото.

 **месец ноември**
 01.11.2021г. – Денят на народните будители бе отбелязан с поздравителен адрес към жителите на община Струмяни по интернет страницата на Общината и страницата на читалището.

 **месец декември**

25.12.2021г. – Читалище „Климент Охридски – 1920” заедно с кметство Илинденци, организира коледно тържество с „дядо коледа и снежанка”, подаръци за най – малките и голяма томбола.
Изминалата 2021 година – постави нашето общество в извънредни обстоятелства. Безспорно една от засегнатите сфери беше културната дейност,която, естествено, е свързана с публични изяви и пряк контакт с хора.
Читалищния екип и самодейци вложиха всички усилия да се адаптират към новите условия на труд.
Въпреки, че много от планираните събития отпаднаха, нашият стремеж беше да направим възможното, за да поддържаме пламъка на духовността в местната общност.
 Отчетът е приет на заседание на Читалищното настоятелство на 23.02.2022г.

28.02.2022г.